
Partisipante nobo na Anochi ku Luna Yen 


Luna yen tabata bon bishita djabièrnè último. Por mira ku mas i mas interes ta kresiendo i ku karanan nobo ta bini 
dilanti i partisipá. Sigur un inisiativa ku a risibí bon akohida serka amantenan di poema,kuenta kòrtiku, kanto i 
deklamashon. Bunita pa mira ku partisipantenan ta di tur edat. Un invitashon for di awor pa keda pendiente pa e 
próksimo edishon. 

VAKATURA 


Mas informashon? 


Bishitá www.rijksdienstcn.com/vakatura 


Werkgeverschap - Hurista Seniòr Spesialisá den Maneho 
RVB - Mènedjer di Propiedat Inmóbil pa Islanan Ariba 
KPCN - Kolaboradó di Atmishon & Servisio 


Bo tambe ke traha pa RCN? 
Bo por solisitá pa e siguiente funshonnan: 


Pa: Rudy Domacassé 


**Diferente hende a proponé esaki. Fuera di mi mes, Nolly Oleana i Curvin 
George. Den pasado Frans Booi i Sentro Kultural Boneiru. Ta bai awor pa un 
lugá di stashoná outo. Mi no ta huzga, mi no sa tur kos, mi no tin nada di bisa. 


Tres pregunta 
1. 
Den diseño di e lugá di stashoná outo, a/ta bai tene kuenta ku un aktividat 
grandi manera a tene último ei durante selebrashon di Fundashon Wega di Num- 
ber i ta hasi durante Festival di Regata? (Mi sa, un teatro na aire liber ta un soño 
ku ta solamente ami so tin/ ora tin un aktividat stashonamentu no ta problema 
pasobra stadion ta pegá ei) 
2. 
A/ta tene kuenta ku un toke kultural ku lugá pa un busto, algu pa em- 
beyesé e sitio, òf algu otro asina duna tòg un toke kultural na esaki? 
3. 
Kiko ta bai hasi pa kompensá e falta di atenshon enorme ku ta duna na 
kultura na Boneiru en general i na sentro di siudat? Mi no ta bai pèrdè ni un 
sekònde di soño pa esaki, pasobra mi ta kere ku esaki ta un lucha pèrdí. 


Ta stashonnan pasá: 
Destrukshon di Brion Kazerne eskoho 
pa un sentro kultural na e sitio akí 


KRALENDIJK – Tadzio 
Bervoets ta stòp komo di- 
rektor di Dutch Caribbean 
Nature Alliance (DCNA), 
e organisashon konektá di 
e organisashonnan di natu- 
ralesa den e parti karibense 
di Reino. Bervoets mes a 
anunsiá su despedida via 
media sosial: “Ku tristesa 
na mi kurason mi ta anunsiá 
ku mi a disidí di no renobá 
mi posishon komo direktor 
di DCNA. 
Pa tres aña ekselente 
mi tabatin e oportunidat pa 
guia e organisashon bunita 
akí ku e mas dedikashon 
di direktiva i miembronan 


di tim den e área di kon- 
servashon regional. Lo mi 
keda aportá e netwerk di 
DCNA i su miembronan te 
asina leu ku mi por.” Ber- 
voets ta bisa ku ainda e no 
tin plan pa futuro. 
E ta regresá St. Maarten 
pa ta huntu ku su kasá i 
famia, lesa hopi, sambuyá 
i nabegá. Bervoets ta mará 
ku DCNA pa kasi ocho aña, 
di kua e último tres añanan 
ku direktor. 
E organisashon ainda no 
a informá di e despedida di 
su direktor, pero djabièrnè a 
publiká sí un aviso di vaka- 
tura riba Facebook. 


KRALENDIJK – Sea 
Turtle Conservation Cen- 
ter (STCB) a risibí noti- 
fi kashon tokante webu di 
turtuga suèltu riba bich 
entre Angel City i Alice in 
Wonderland na kosta sùit. 
Staf di STCB mesora a bai 


pa chèk i a konfi rmá un nei- 
shi nobo na e sitio ku nunka 
anterior a mira. Desafortu- 
nadamente e neishi no taba- 
ta hundu. Profundidat di un 
neishi di turtuga ta krusial 
pa determiná e temperatura 
di e webunan, loke na su 


turno ta determiná e sekso 
di e turtuga. Temperatura 
friu ta resultá den turtuga 
maskulino i temperatura 
kayente den femenino. 
Debí na e popularidat di 
e bich chikitu i vulnerabi- 
lidat pa e webunan, staf di 
STCB a pone un kurá rònt 
di e neishi. Esaki ta mihó 
pa e profundidat di e santu 
asosiá ku e neishi. 
STCB ta spera ku e bare- 
ra adishonal ku a pone rònt 
di e neishi lo prevení daño 
mas aleu na e neishi dor di 


hende i kachó. 
Por sierto esaki no ta ide- 
al pa inisio di e neishi akí. 
Pero danki na notifi kashon 
lihé ku STCB a risibí, ainda 
tin speransa ku 50 pa 60 yu 
di turtuga lo sali for di e 
neishi direkshon pa laman. 


Neishi di turtuga 
reskatá 


Bervoets ta baha komo 
direktor di DCNA 


Citon Development 
N.V. 


ta buska 
- 1 metselaar 


Pa mas inf. tel. 717-7629 


IMEC Services N.V. 


ta buska 
- 3 electricien 


- mester tin 2 aña di eksperensia 


Pa mas inf. 


tel. 796-8768 / 717-7934 

Morto di Wim Cicilia, The Fu- 
gitive, ta hopi komentá e si- 
man aki. Djaluna a bira konosí 
ku Pedro Maximiliano Cicilia a 
fayesé. Un persona ku sigur 
den pasado m’a konosé basta 
bon. E promé biá no tabata 
bou di sirkunstansianan ma- 
sha agradabel. E kier a agredí 
mi dilanti hòspital, pasobra 
e no tabata masha kontentu 
ku algu ku m’a skirbi di dje 
den Extra. Konosiendo Wim 
su reputashon, m’a spanta 
un tiki. Pero no a yega asina 
leu. Tabata e promé i delaster 
biá ku mi tabatin problema ku 
Wim. 


*** 
Mi no por bisa ku nos tabata 
bon amigu, pero nos tabata 
bon konosí sí di otro. Mi ta- 
bata topa kuné hopi biá den 
korte. Segun mi e último delito 
ku el a kometé tabata un atra- 
ko chikitu riba Malekon, ban- 
da di Parke Tului. Ya e tabata 
riba setenta aña i a bai será 
pa esaki. 


*** 
Kisas mi ta e úniko persona ku 
a hasi intento pa skirbi algu di 
e bida di Wim pa keda tras. Mi 
a papia kuné un djasabra at- 
ardi na 1997 riba Seru Largu, 
sintá bou dje palu di oliba ku 
mientrastantu a muri, na unda 
tin e banki di betòn. Ibi Evertsz 
a regla e entrevista aki ku Wim 
pa bini den e seri, ku despues 
a bira e buki, ‘Pueblo di Kunu- 
ku Bieu’. Ei riba sintá ‘The Fu- 
gitive’ a konta mi su storia di 
bida. E tabata kontentu ku m’a 
mustra interes pa skirbi di dje. 


*** 
Na momentu ku e buki a sali 
tin hende a demonstrá ku nan 
no tabata kontentu ku m’a de- 
diká asina tantu atenshon na 
Wim i no na nan famianan. 
Pero mi no por a skirbi di tur 
hende di e bario. Wim, kon 
ku bai bini, aseptá òf nò, a 
kombertí su mes den un fenó- 
meno, anke kisas no den e 
mihó sentido. Mi argumento ta 
ku rònt mundu tin buki skirbi di 
hendenan ku mal reputashon. 
Historia ta keda historia. Paki- 
ko no a skirbi di ‘TheFugitive’. 
Ta tur hende ta hasi historia. 
No hende nèchi so. 


*** 
Nèt promé ku el a bai Kas di 
Kuido mi tabata topa atardi 
lat ku Wim den Kaya Kasike, 
bayendo su kas. Mi tabata 
kumind’é i tin bes tabata 
kombersá un ratu. 
*** 


KRALENDIJK – Ape- 
sar di kresementu di po- 
blashon i aktividat komer- 
sial, Boneiru mester keda 
habitabel. Nos mester a- 
tendé sabí ku espasio, se- 
gun diputado di desaroyo i 
espasial, James Kroon, di 
akuerdo ku un publikashon 
den e resien revista di Gabi- 
nete di Gezaghebber, Bon 
Biní Boneiru. 
“Ta bunita ku nos isla tin 
un forsa di atrakshon gran- 
di, pero nos mester kondusí 
e desaroyonan den bon di- 
rekshon. P’esei tambe mi 
ta kontentu ku Gabinete 
ta yuda nos ku trahamentu 
di un programa di desa- 
royo espasial ku den dje un 
vishon struktural,” segun 
diputado Kroon. 
E diputado ta mustra ku 
Boneiru ta dilanti retonan 
grandi. Sí nos no paga tinu, 
ta bira ménos agradabel pa 
biba i traha den Kralendijk. 
E siudat ta menasá tambe 
poko poko di bira inalkan- 
sabel. No tin espasio pa 
ahustashon di infrastruk- 
tura den Playa. Nos no por 
sigui asina. Fila di outo 
no ta okashoná solamente 
iritashon, pero tambe po- 
lushon di aire, pakusnan ta 
pèrdè kliente pasobra tin 
muchu tiki espasio pa park- 
er. P’esei nos mester buska 
solushon pa e urgensia di 
bibienda pafó di Kralendi- 


Apesar di kresementu poblashon i aktividat komersial 

jk. Sino e siudat ta bira in- 
habitabel pa habitantenan, 
bishitantenan i empresari- 
onan. 


Kambio di klima 
Kambio di klima dire- 
pente ta delantá su sombra. 
KNMI ta atvertí nos pa esa- 
ki i ku e kosta sùit ta vulne- 
rabel pa subida di superfisie 
di laman den kombinashon 
ku tormenta ku ketu bai ta 
bira mas fuerte. Subida di 
temperatura den Kralendijk 
por kondusí na strès di kay- 
ente, pasobra relativamente 
tiki ta krese den e siudat. 
Tambe nos klima ta bira 
mas seku. Esaki no ta na 
benefisio di agrikultura ku 
netamente nos ke stimulá 
pa redusí e kostonan di bida 
i ta hasié durabel, segun 
diputado Kroon. 
Diputado 
Kroon: 
“KNMI ta pronostiká ku 
den e desena ku ta bini mé- 
nos áwaseru ta bai kai, pero 
sí e áwaseru kai mas biá 
den tempu kòrtiku, kantidat 
grandi di awa lo kai. Esaki 
por sòru pa molèster di 
awa. Pues nos mester pensa 
tokante un mihó drenahe pa 
bai kontra eroshon na lugá 
di laga e awa ku tera bai 
laman direkshon di koral. 
Awa di mas no mester kue 
pa bèrdè.” 


Oportunidat 
Diputado Kroon ta haña 
ku poko poko tin mena- 
sa pa e kalidat di bida na 
Boneiru. Ta na nos komo 
gobernante pa no sola- 
mente kambia e direkshon 
akí, pero pa pon’é den 
oportunidatnan. Un pro- 
grama di desaroyo espasial 
pa kua minister di bibienda 
i desaroyo espasial, Hugo 
de Jonge, ke papia ku nos, 
ta nesesario pa futuro pa 
asina Boneiru keda un sitio 
atraktivo pa nos mes, inver- 


shonista i bishitantenan. E 
programa entre otro mester 
hasi kla kua ta e mihó loka- 
lidatnan pa konstrukshon di 
bario nobo i aktividatnan 
ekonómiko sin ku natura- 
lesa ta bai bou di menasa. 
“Mas fuerte ainda, man- 
tenshon di naturalesa i re- 
forsá esaki mas tantu posi- 
bel, loke segun ami, ta un 
di e puntonan di salida di 
mas importante. Nos mes- 
ter sòru ku desaroyo mas 
aleu di e isla no bai a kosto 
di naturalesa, pasobra na 
esei nos tin ku gradisí nos 
bienestar,” segun diputado 
Kroon. 


Rincon 
Sí nos bai atendé bon, 
di akuerdo ku diputado 
Kroon, nos ta reforsá e 
kalidat di bida en bista di 
Kralendijk, nos ta protehá 
naturalesa, atendé urgensia 
di bibienda, solushoná e 
problema di tráfiko i no tin 
ku sigurá nos mes kontra e 
konsekuensianan di kambio 
di klima. 
Diputado Kroon: “Sí ta- 
bata keda pa mi, nos ta duna 
e bienestar den Rincon tam- 
be un impulso, pero sinem- 
bargo sí ku mantenshon di e 
karakter outéntiko.” 


Diputado Kroon ta re- 
alisá su mes ku lo bai hasi 
sierto pregunta, den sen- 
tido no tin sufisiente plan 
kaba. E ordenansa espasial 
eksistente ta bieu i kon ku 
bai bin mester aktualisá es- 
aki. Banda di esei, tambe e 
maneho di tereno mester di 
renobashon. E ora ei mi ta 
bisa: “Laga nos hasié bon 
den un solo biá i pa esei 
hasi uso di e eksperensia i 
ekspertisio ofresé di mini- 
sterionan di institutonan di 
núkleo. 


Punto di inflekshon 
Keda sin hasi nada no 
ta opshon. Ta mira Bo- 
neiru komo un pèrla di kua 
ketu bai ta keda ménos na 
mundu, hopi biá komo kon- 
sekuensia di oumento di 
turista, kresementu eksplo- 
sivo di e poblashon i efek- 
tonan di kambio di klima, 
segun diputado Kroon. 
Diputado Kroon: “P’esei 
mi ta bisa, nos ta pará riba 
un punto di inflekshon. Te 
ainda nos ta na tempu pa 
nos mes determiná e futuro 
di nos isla, pero e tempu 
ta menasá. P’esei nos ta 
bai traha duru ku e formu- 
lashon di un vishon struk- 
tural.” 


Bo tin keintura, doló di garganta òf kualke 
otro síntoma relatá na Covid-19 ? 


Keda bo kas i yama 0800-0800. Mantené e 
instrukshonnan di higiena. Kome salú, drumi 
sufisiente i move regular pa hisa bo 
resistensia. 
Kuida bo mes i esnan rondó di bo. 


TENE KUENTA 

BENDISHONNAN SPIRITUAL 
DEN KRISTU 
Skritura: Efesionan 1:3-14(BS) 
“Bendishoná sea e Dios i Tata di nos Señor Jesu-Cristo, 
Kende a bendishoná nos ku tur bendishon spiritual den e 
lugánan selestial den Cristo,” v. 3 


Bo ta bendishoná (3) 
Bo ta skohé (4) 
Bo ta santifi ká (4) 
Bo ta adoptá (5) 
Bo ta stimá (6) 
Bo ta redimí (7) 
Bo ta pordoná (7) 
Bo ta ko-eredero (11) 
Bo ta seyá (13) 
Bo ta Dios Su poseshon (14) 


Amigu lesadó, bo no mester di ningun konfi rmashon mas 
di e mundu aki, ni ningun hende. Bo por ta tur kos den 
Kristu Hesus. Djis rekonosé ku bo ta un pekadó i tin nese- 
sidat di un Salbador. Yama ariba Su nòmber i konfesá bo 
pikánan i lo bo tin e bendishonnan spiritual ariba men- 
shoná den Kristu. Orashon: Tata, mi ta rekonosé ku mi 
ta un pekadó i mi no por salba mi mes. Pordoná mi mi 
pikánan i laga Señor Hesus bin biba den mi kurason pa 
asina mi tambe por disfrutá di e bendishonnan spiritual 
den Kristu. Danki Tata; Amèn. 


Bisa huntu ku mi: MI TA UN YU DI DIOS! 


Si bo a hasi e orashon akí, laga nos sa via grasia. 
miserikordia@gmail.com i gustosamente nos lo yuda bo 
ku mas informashon kon pa konosé Señor Hesu-Kristu 
mas mihó. 


Gilda Beukenboom-Sintjago 
Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

12.00 Herensia: 
Theodora Bernabela 
13.00 Aki Boneiru: 
Yolanda Croes 
14.00 Herensia: 
Eye on the Caribbean (Bonaire & Saba) 
15.00 BAPA: 
Parke Red Gold & Green 
16.00 Herensia: 
Maria Auxiliadora (Laura) 
Soliano-Makaai 
17.00 Aki Korsou: 
Papa Baromeo Konta kwenta 
18.00 Herensia: 
Mary Patrice Simmons Sister Patrice 
& Jeanne Lois 
19.00 Makamba op Bonaire: Jan Kloos 


20.00 Aktualidat: 
Best4Kids 
21.00 Aki Boneiru: 
Onnie Emerenciana 
22.00 Herensia: 
Kumpli anja Crispina Aselma 
Cecilia-Janga (Yù frou Chemi) 
23.00 BAPA: 
Ryan Oduber 


Programanan di Bonaire.tv 
TELBO kanal 70 
Flamingo TV kanal 23 


KRALENDIJK – “E 
seis islanan karibense parti 
di Reino, ta biba konstante- 
mente ku menasa di subida 
di nivel di laman, deshi- 
dratashon i orkannan tropi- 
kal.” Segun minister presi- 
dente Mark Rutte durante 
e di 76 reunion general di 
Nashonnan Uní dia 24 di 
sèptèmber 2021 na New 
York. Tòg tin ainda poko 
atenshon pa e konsekuen- 
sianan di kambio di klima 
por tin pa Boneiru, manera 
deshidratashon, tempu eks- 
tremo i oumento di super- 
fi sie di laman. 
Gezaghebber 
Edison 
Rijna den e resien pu- 


Pero sí lo sinti e efektonan 
Komo isla chikitu Boneiru no tin 
inﬂ uensia riba kambio di klima 


blikashon Bon Biní Bonei- 
ru, un revista di Gabinete 
di Gezaghebber, ta duna 
su opinion tokante e tópiko 
akí: “Komo isla chikitu 
nos no tin infl uensia riba 
kambio di klima, pero sí 
lo sinti e efektonan. Tambe 
sí lo dura ainda un poko, 
ta yega un momentu ku e 
kombinashon di superfi sie 
di laman i tormenta fuerte 
ta forma un menasa serio 
pa loke ta trata kosta sùit.” 
Sinta warda pasivo, no ta 
opshon, segun gezagheb- 
ber Rijna. P’esei nos a dis- 
idí di inventarisá e impakto 
pa nos por prepará nos mes, 
sí akaso ta nesesario, pa 
tuma medida na tempu. E 
eskohonan akí ta limitá, un 
deik dilanti kosta òf un mu- 
raya entre e liña di kosta i 
e konstrukshon, no ta konta 
pa e posibilidatnan. 
Loke en todo kaso ya 
nos por hasi, ta protekshon 
di kosta natural, reforsá ref- 
nan di koral i mondi di pal’i 
mangel. Pa esaki nos tin 
motibunan èkstra pa evitá 


ku awa sushi no purifi ká ta 
yega den laman.Huntu ku 
e fondo di naturalesa mun- 
dial, nos ta ehekutando un 
proyekto piloto ku desen- 
tralisashon di awa purifi ká. 
E organisashon di bo- 
luntario di Mangrove Ma- 
niacs ya ta poko pashoná 
i inovativo. Un prohibi- 
shon di krema kontra solo 
ku materianan dañino ya a 
keda aseptá den Konseho 
Insular, gezaghebber Rijna 
ta skirbi. Gezaghebber Ri- 
jna ta haña ku e menasa di 
kambio di klima no ta bini 
solamente di laman. 
Deshidratashon lo ta di 
infl uensia riba agrikultura 
lokal. Ménos, pero áwaseru 
fuerte, lo sòru pa molèster i 
dor di e kalentamentu di la- 
man Boneiru lo tin di aber 
mas tantu ku tormenta ku 
lo ta fuerte. Tambe sí e lei 
di klima remarkablemente 
no ta sufi siente aplikabel 
pa Karibe Hulandes i nos 
no tin akseso na e 6.8 miar 
euro ku Gabinete ta saka 
èkstra pa medidanan di 


klima, na Boneiru ta eksistí 
gobernashon, apoyo polí- 
tiko i komunitario, pa du- 
rabilidat i asina kontribuí 
ku un piedra na e metanan 
nashonal di klima. Geza- 
ghebber Rijna: “Kompania 
di awa i elektrisidat, WEB, 
tin un plan ambisioso kla 
pa energia bèrdè i nos ta bai 
hasi un proyekto piloto pa 


promové kore eléktriko. 
Pa un bon kordinashon 
entre e hopi inisiativanan 
eksistente i nobo, ta bai 
bini un mesa di klima na 
Boneiru. Un di e tareanan 
mas prinsipal ta inventarisá 
kiko e konsekuensianan di 
kambio di klima por ta pa 
nos isla i kon nos por hunga 
un ròl den esaki. 

KRALENDIJK – “Ami 
ta sorpresa pa mi mes, pa- 
sobra for di hopi yòn mi tata 
a kuminsá su partido. Pa e 
famia e no ta fásil. Nunka 
mi a kere lo mi drenta polí- 
tika, te asta mi tabata bisa 
hende loko ta drenta polí- 
tika. Sinembargo dia mi a 
kuminsá traha pa sostené 
Kolegio Ehekutivo den e 
parti di sekretariado insu- 
lar, mi a mira ku kos ta otro. 
Mi ta haña ku polítika a 
kuminsá kambia na Bonei- 
ru, el a bira mas serio, e no 
ta tantu personal mas, hen- 
denan a kuminsá pensa mu- 
chu mas ku sintí en bes di 


Saleh: “Mi a skohe pa sirbi” 
Orphaline Saleh riba lista di MPB 


laga nan emoshon dominá 
nan, pues ta algu grandi.” 
Esaki Orphaline Saleh 
a bisa durante e programa 
Tras di Notisia na Voz di 
Bonaire, konfirmando ku e 
ta riba lista di MPB e prók- 
simo elekshon. 


Madurando 
Saleh a bisa, Boneiru ta 
madurando ku ta un bon de- 
saroyo i e a mira tambe kon 
e hendenan aki ta goberná, 
loke a impreshon’é. 
El a ripará ku ta traha 
nan ke traha i a pone sierto 
metanan nan dilanti i sí no 
a bin un krísis di dos aña 
meimei, lo a sigui riba e 
bon kaminda trahando riba 
e programa di gobernashon. 
Momentu ku a prepará e 
programa di gobernashon, 
segun Saleh, a pidi aporte 


di pueblo ku a prosesá den 
e programa di gobernashon 
i ta e programa aki ta nos 
guia. Aña pasá tambe ora a 
produsí e presupuesto, esa- 
ki a bai den format di e pro- 
grama di gobernashon pa 
tur hende komprondé ku ta 
esaki ta nos metanan i tantu 
sèn nos ta pone pa logra nos 
metanan. Ta bini ku un plan 
i ta wak kiko ta mas mihó 
pa interes general i ki direk- 
shon ke bai ku Boneiru i ta 
esei nos ta hasiendo. 


Seriedat 
Saleh: “Ami ku ta un 
profeshonal ku semper a 
gusta traha dirigí, strukturá 
i organisá, ta sintí mi hopi 
na kas. 
I ora mi a mira ku e se- 
riedat ku nan ta traha i no 
tin un agènda skondí, e ora 


mi a bisa esaki ta e ora ku 
mi a sinti ku mi ta yamá pa 
drenta polítika i duna mi 
kontribushon na Boneiru. 
Awor mi a yega un edat ku 
mi a sinti ku mi a drenta e 
fase di duna bèk.” 
Saleh a sigui bisa, e gus- 
ta papia ku hóben i tende 
kiko nan ta pensa, hopi biá 
nan tin ideanan super bon, 
pero na mes momentu pa 
duna nan un pida eksperen- 
sia di bida ku el a pasa dor 
di dje. 


Interes general 
“Mi a skohe pa MPB, 
pasobra mi ta mira ku nan 
ta traha sin agènda perso- 
nal, e fokùs ta riba interes 
general, mi ta mira e serie- 
dat i sintí mi bon di e forma 
profeshonal ku nan ta fush- 
oná, pero na mes momentu 


mester tene kuenta ku sinti- 
mentu di e ser humano. Ta 
hendenan profeshonal ku a 
inspirá mi, sí ta hendenan 
ambishoná ku tabata ke pla- 
ka, poder i posishon, nan lo 
no a drenta gobièrnu, paso- 
bra nan tin tur ingrediente 
pa ta mas eksitoso den sek- 
tor privá. Pero nan ta skohe 
pa sirbi, loke a inspirá mi,” 
Saleh a trese dilanti. 
Saleh a bisa e ke kon- 
tribuí na kiko e hendenan 
aki ta konstruyendo, p’esei 
mes tambe e desishon pa 
subi lista di MPB. 
Despues di a papia ku 
famia, el a konfirmá na El- 
vis Tjin Asjoe ku e ta subi 
lista. Durante e último di- 
anan di su bida, e tata a pasa 
hopi di su konosementu i 
eksperensia pa su persona 
pe ta prepará. 


KRALENDIJK -- For di 
despues di 10-10-10 e for- 
ma di hiba reunion di Kon- 
seho Insular ta otro. Esaki 
lider polítiko di MPB, Elvis 
Tjin Asjoe, a bisa durante e 
programa Tras di Notisia na 
Voz di Bonaire. Hopi hende 
no ta skucha e reunionnan 
di Konseho Insular mas, te 
asta ta kalifiká a reunion- 
nan aki komo sirko. Tjin 
Asjoe ta splika: “Sí mira 
bon ku Boneiru ta desa- 
royando, nos a krese di 15 
pa 16 mil hende, yegando 
24 mil hende den e último 
10 añanan. Nos tin henter 
un diskushon ku Hulanda i 
Raad van Staten pa amplia 
Konseho Insular. Tjin As- 
joe: “Pa mi komo lider polí- 
tiko ku a krea lidernan nobo 
for di 2013 bin ariba, mi ta 
honrá i kontentu di mira 
inovashon salí for di MPB 
ta trahando den Konseho 


For di despues di 10-10-10 
Forma di hiba reunion di Konseho Insular ta otro 


Insular. Aworó ku amplia 
ku tin sierto lidernan ku tin 
a lo ménos sierto forma di 
pensa ku e kuadro di re- 
ferensia ku nos a krea ántes 
di hiba polítika nobo serka 
nan ta bini for di nan orga- 
nisashon tambe pa asina 
nos tin henter un moveshon 
di polítikonan boneriano 
ku ta traha na un forma 
moderno.” Tjin Asjoe a 
sigui splika, ántes tabatin 
Komishon Sentral i aparte 
di esei ta bisa reunion púb- 
liko. E tempu ei Komishon 
Sentral tabata será i reunion 
públiko e pueblo por a sku- 
cha. E diferensia di e parti 
tékniko awor tin reunion di 
komishon ku tambe ta pú- 
bliko, aparte di esei tin re- 
union di forma opinion ku 
tambe ta públiko i despues 
di esei tin reunion di tuma 
desishon ku tambe ta pú- 
bliko. Pues henter e proseso 
di kambio di reunionnan, 
komunidat no ta kompro- 
ndé muchu bon. Pues e ròl 
di Konseho Insular mester 
ta awor pa splika kon kon- 
seho ta hinká den otro pa 
komunidat sa di kon tin tres 
tipo di reunion, promé ku 


yega na desishon den Kon- 
seho Insular. Tin un regla- 
mentu di òrdu nobo tambe, 
di akuerdo ku Tjin Asjoe, 
meskos ku e struktura di re- 
uní den komishon a bini for 
di Hulanda. E kopia i forma 
di reuní no ta pa malu, pero 
pa bon, pa profeshonalisá e 
forma pa kana yega na un 
desishon. Diferente frak- 
shon ta forma parti di un re- 
union di komishon ku ta pa 
prepará dokumentonan ku 
a risibí for di Konseho In- 
sular i pa miembronan mes 
tambe bini ku inisiativa. Ta 
papia esaki den komishon 
i ta debatí téknikamente 
ku otro pa despues pa un 
otro reunion ku ta di forma 
opinion. E mandatario ta 
bini polítikamente pa nos 
por kuestioná su eskoho di 
maneho tokante e tema ei i 
ora nos debatí ampliamente 
ku otro polítikamente esei 
ta e reunion públiko, mane- 
ra e tabata ántes. Despues, 
segun Tjin Asjoe, ta bai na 
un e último reunion di tuma 
desishon i ei nan téknika- 
mente ta duna motivashon 
di voto i finalmente ta vota 
pa aseptá e dokumento. 


Aparte di esei, tin lidernan 
nobo den Konseho Insular, 
pues tin ku pasa tambe un 
proseso di formashon, e no 
ta fásil pa konosé un regla- 
mentu di òrdu i ei nan ta 
haña ku e otronan no por 
kue wega polítiko riba e 
nivel vèrsá ku sierto di nan 
sí por. Bo ta bira polítiko 
pasobra bo kurason a bati 
pa subi un lista, Tjin Asjoe 
a trese dilanti. Tjin Asjoe: 
“Ami no konosé ningun or- 
ganisashon polítiko ku ora 
su lidernan drenta Konseho 
Insular tabata trein su hen- 
denan. Mi no konosé nin- 
gun trayekto di Konseho 
Insular di ántes ku tabata 
duna asina tantu treinen du- 
rante e periodo di Konseho 
Insular ku ta dunando awor. 
E polítika di awe ta hopi 
riba kontenido i riba pro- 
seso. Ta haña un Konseho 
Insular ku kontinuamente 
ta skòrs, ta baha punto di 
agènda, pasobra tin kosnan 
ku ta bini for di Kolegio 
Ehekutivo ku tampoko no 
ta kompleto. Ántes tabata 
pone kosnan na votashon 
i ta dal bai numa i ta ko- 
rigié despues, e no ta bai 


mas asina. Ke men e nivel 
di tuma desishon ta hopi 
mas presis i ta hiba e debate 
hopi mas riba kontenido.” 
Ta bèrdat ku Konseho In- 
sular mester hiba mas nivel 
pa komunidat komprondé, 
pero no por ta asina sí ku tin 
e pensamentu ku e Konse- 
ho Insular aki no ta sirbi òf 
ta ménos ku esun di ántes. 
Nos ta mas riba kontenido, 
nos tin lidernan nobo ku 
mester haña formashon, se- 
gun Tjin Asjoe. Tjin Asjoe 
a bisa, e ta di akuerdo ku 
no ta den Konseho Insular 
mester haña lès, pero ta du- 
rante Konseho Insular mes- 
ter kana e trayekto pa krea 
lidernan nobo. “Na 2013 
ora nos a pensa ku kisas ta 
un bon idea pa lanta un par- 
tido nobo, pueblo a bisa nos 
tres kos, nos ke kambio, 
forma nobo di hiba polítika 
i lider nobo. Kon por duna 
e pueblo un kontesta ku no 
ta hende nobo ta buska i 
duna nan un trayekto di for- 
mashon promé ku nan subi 
lista, durante ku nan ta riba 
lista i ora nan ta ehersiendo 
nan funshon tambe,” segun 
Tjin Asjoe. 

Sindikalismo na 
Boneiru(26) 


Durante parada di ayera, tabatin treiler di Aruba ku J Balvin riba dje. El a kanta 
huntu ku e arubano Jeon. Ta di 65 aña ku ta organisá e fiesta aki na Medellín. 

Pader Mauro Carlorosi, 
saserdote argentino di e Ora- 
torio di San Felipe Neri i mi- 
embro di e Akademia Internas- 
honal di Divino Miserikòrdia 
den Cracovia, ta splika dikon 
Iglesia Katóliko ta prohibí tira 
shinishi di mortonan den laman, 
konserva nan den kas, usa nan 
pa planta matanan òf hasi 
adorno ku nan. 
El marco de la reflexión del 
sacerdote es la Instrucción Ad 
resurgendum cum Christo 
sobre la sepultura de los difun- 
tos y la conservación de las 
cenizas en caso de cremación, 
publicada por el Vaticano en 
2016. 
El texto del Vaticano expli- 
ca que “la Iglesia sigue prefir- 
iendo la sepultura de los cuer- 
pos, porque con ella se de- 
muestra un mayor aprecio por 
los difuntos; sin embargo, la 
cremación no está prohibida, 
‘a no ser que haya sido elegi- 
da por razones contrarias a la 
doctrina cristiana’”. 
Ta kon ta importante dera 
mortonan? 
En declaraciones a ACI 
Prensa, el P. Carlorosi resalta 
que “para nosotros católicos 
es tan importante enterrar a los 
muertos que se ha constituido 
como una de las tradicionales 
obras de misericordia corpo- 
rales, ya desde el Antiguo Tes- 
tamento y mucho más luego de 
Cristo”. 
“Es una buena obra a los 


ojos de Dios porque represen- 
ta el verdadero amor a Dios y 
al prójimo”, agrega. 
“Amor a Dios porque es 
atender a un hijo suyo, porque 
es como hacerlo a Cristo mis- 
mo que fue sepultado; y es 
amor al prójimo difunto 
porque honra su cuerpo y 
alma, sobre todo con la 
oración; da testimonio de es- 
peranza en la vida eterna a to- 
dos e invita a reflexionar so- 
bre la muerte y el sentido ver- 
dadero de la vida”, destaca el 
sacerdote. 
Kremashon 
El P. Carlorosi indicó a 
ACI Prensa que si bien la 
cremación está permitida, está 
ahora “muchas veces ligada a 
prácticas paganas que 
desconocen lo fundamental de 


la fe católica sobre el cuerpo 
y el alma humanos”. 
“El hombre ha sido creado 
cuerpo y alma y, por lo tanto, 
también es redimido cuerpo y 
alma. Además, por la gracia, 
el ser humano, en cuerpo y 
alma es templo del Espíritu 
Santo. Y, luego de la muerte, 
el cuerpo resucitará, se volv- 
erá a unir con su alma”, expli- 
ca el sacerdote. 
“No hay una concepción 
del hombre tan elevada y es- 
peranzadora, tan positiva tan- 
to para esta vida como para la 
otra”. 
El sacerdote precisó luego 
que “solo el decaimiento de la 
fe y la gran ignorancia sobre 
esta dignidad humana puede 
hacer entender que hoy se eli- 
ja cada vez más la crem- 


ación para fines paganos 
como esparcir las cenizas y 
hacer trivialidades”. 
En opinión del P. Carloro- 
si, “el uso injustificado de la 
cremación responde a una 
concepción que hoy se tiene 
sobre el cuerpo humano”, y 
refleja “el pensamiento que 
hoy se tiene sobre Dios”. 
El experto en la Divina 
Misericordia indicó que “re- 
side en la cremación injustifi- 
cada una visión vacía de 
sentido trascendente que 
concibe al hombre como un 
simple individuo con ca- 
pacidad de producir, consum- 
ir y gozar pasajeramente para 
luego ‘perecer’ como los an- 
imales y que no debe ‘mole- 
star’ con sus restos mortales”. 
“Una sociedad que en mu- 
chos aspectos es post-cristi- 
ana, y con tupé de racional- 
idad para no creer en Cristo, 
sin embargo, no tiene proble- 
mas en creer que un difunto 
puede convertirse en plan- 
ta o esparcir su espíritu en 
la energía cósmica. Sin nin- 
guna razón válida”, lamenta 
el sacerdote. 
El P. Carlorosi señaló 
además que “dentro de un 
tiempo la misma cremación 
podría quedar como anticua- 
da si se impusiera la costum- 
bre, también pagana, de gen- 
erar con los restos mortales, 
lo que hoy se llama compos- 
ta humana. Es decir, un ser 
humano convertido en abono 
para la tierra”. 
Por tira shinishi den laman? 
El numeral 7 del docu- 
mento del Vaticano de 2016 
establece que “para evitar 
cualquier malentendido 


panteísta, naturalista o nihilis- 
ta, no sea permitida la dis- 
persión de las cenizas en el 
aire, en la tierra o en el agua 
o en cualquier otra forma”. 
También se prohíbe “la 
conversión de las cenizas en 
recuerdos conmemorativos, 
en piezas de joyería o en otros 
artículos, teniendo en cuenta 
que para estas formas de pro- 
ceder no se pueden invocar 
razones higiénicas, sociales o 
económicas que pueden mo- 
tivar la opción de la crem- 
ación”. 
El P. Carlorosi comentó 
también que cuando alguien 
pretende esparcir las cenizas 
al mar o hacer algún adorno, 
se ha alegado de Dios y es 
necesario que se evangeliza- 
do. 
Cuando el Señor no está en 
la vida, advirtió, “el hombre se 
pierde a sí mismo y no querrá 
encontrar ninguna razón para 
respetar cristianamente los res- 
tos de los familiares”. 
“Un buen katóliko, koher- 
ente con su fe, no puede hac- 
er esto ya que revelaría 
una cosmovisión pagana de 
la vida y de la muerte”, pre- 
cisó. 
El sacerdote señaló que 
aparece entonces un “pagan- 
ismo que considera la muerte 
como la fusión con la madre 
naturaleza (llamada también 
Pachamama, o energía del 
universo); o un regreso a un 
estado pre racional donde el 
alma se reencarna en otro cu- 
erpo y por tanto los restos 
mortales no tienen más valor 
que una foto”. 
Dikon no mester konserva 
shinishi di un morto den kas? 
“A la familia y a los amigos 
hay que amarlos, no utilizar- 
los, ni vivos ni muertos. Mis 
difuntos no son objetos de mi 
recuerdo personal. No nos 
pertenecen, son de Dios, son 
de la familia, tienen otro fin y 
necesidad. Son personas que 
¡me necesitan!”, indicó el sac- 
erdote argentino. 
Los difuntos, dijo, “neces- 
itan oración, sacrificios, peni- 
tencias, sufragios. Ese es el 
modo de honrar. Pero no so- 
lamente necesitan de mis ora- 
ciones, sino de todos los 
demás familiares y de la co- 
munidad creyente, tanto de 
nuestra generación como de 
las próximas”. 
Por eso, remarcó el P. Car- 
lorosi, “deben estar ubicadas 
las cenizas en lugares sagra- 
dos y adecuados y deben ser 
visitados para ser recordados 


Dikon Iglesia Katóliko ta prohibí tira 
shinishi di mortonan den laman? 


Por Walter Sánchez Silva | ACI Prensa 


Sigui lesa pag.15 

Infansia difísil 
Wim Cicilia, alias ‘The Fugitive’, 
no tabatin un infansia fásil. E 
tabatin mas ruman i su mama 
mester a traha duru pa trata 
na dun’é un edukashon mes- 
kos ku mayoria mucha. Pero 
tabata difísil pa un mama solt- 
ero. Manera a bini dilanti den e 
promé entrega, Wim tabata yu 
di un militar merikano ku tabata 
stashoná na e kampamentu mil- 
itar merikano na Tanki Maraka. 
Despues di guera e hòmber aki, 
ku Wim a identifiká den un ent- 
revista komo Jim Garden, a bai 
Merka i nunka mas a regresá 
Boneiru i buska drechi di su 
yu hòmber, ku aparentemente 
tabata pars’é hopi. Fuentenan 
oral, ku a konosé Jim, ta referí 
aki na un persona ku tabatin 
un mania straño. Parse ku e 
tabata gusta kòrta rabu di buri- 
kunan ku tabata move den área 
di Tra’i Montaña i Tanki Maraka. 
Wim no a hasi masha intento 
pa haña sa paradero di su tata. 
Dudley Cicilia, alias Kip, yu di 
Wim, sí a hasi intento pa a lo 
ménos sera konosí ku su fami- 
anan na Merka. 


Enbuska di rais 
Un dia Dudley a akudí na kas 


serka Bòi Antoin di Extra, kende 
a dediká un kapítulo den su buki 
‘Pueblo di Kunuku Bieu’ na Wim, 
pa pidié yudansa pa buska kon- 
takto ku e famia na Merka. Den 
e tempu ei tabata difísil pa logra. 
Dudley un dia a topa ku un 
dama turista merikano na un 
sentro di buseo lokal. El a konta 
e dama aki e storia di su bida, di 
su tata, i su welo merikano. No 
ta konosí ku Kip a logra. Despu- 
es a asesin’é den prison na Kòr- 
sou, probablemente sin a haña 
su raisnan merikano. Jimmy 
sinembargo, den e tempu ku el 
a sirbi na Boneiru komo militar, 
tabata konosí serka hopi hende 
di Tra’i Montaña i Nort di Saliña, 
kaminda e tabata bai kas di e 
señora ku despues a bira mama 
di Wim. Komo ku e tabata un 
mucha problemátiko, a interná 
Wim Cicilia na e internat i sentro 
edukashonal 
Scherpenheuvel 
(Skèrpènè) na Kòrsou, dirigí pa 
fraternan di Tilburg. A purba di 
siña Wim un fishi, pero no a 
logra. E tabata un mucha inkon- 
trolabel i despues di tempu a 
regresá Boneiru, na unda el a 
sigui ku su kosnan di baldadi. 


Robin Hood 
Den kuminsamentu di su ‘kare- 


ra’ Wim Cicilia no tabata kome- 
té kiebro i ladronisianan grandi. 
Tin fuente a indiká ku te asta 
por a konsiderá Wim den ku- 
minsamentu 
komo 
un 
tipo 
manera Robin Hood, ku tabata 
hòrta produkto pa duna hende- 
nan den nesesidat. Asina e ta- 
bata hòrta tambe riba petishon. 
Asina el a deklará tambe den un 
entrevista ku Bòi Antoin, esta ku 
el a bai será hopi biá pa motibu 
di otro hende. Despues di su 
kiebro i ladronisianan na kas di 
hendenan ku sèn den Nort di 
Saliña, el a kuminsá move bai 
den direkshon di e barionan 
Hato i Republiek, ku a kuminsá 
haña forma den kuminsamentu 
di dékada setenta. 


‘Station’ 
E ‘station’ prinsipal di The Fu- 
gitive, durante tempunan ku e 
tabata profugo, tabata den or- 
anan di anochi bou di e palu 
di lus dilanti di Danny's Bar. Ei 
Wim i su amigunan tabata sin- 
ta kombersá i tambe komentá 
e echo ku polis no por a logra 
pone man riba dje. Asina ku un 
outo di polis drenta Nort di Sali- 
ña, The Fugitive tabata sa esaki 
i e tabata move, bai for di e si- 
tio. E tabata risibí señal for di su 
amigunan, ku tabatin dos pòst 
den e bario pa opservá aserka- 
mentu di outonan di polis. Un 
di e pòstnan tabata establesé 
na e palu di lus pabou di kas 
di Mamelita Alberto, miéntras 
ku esun otro tabata na e tele- 
fòn públiko ku tabatin pariba di 
kas di Poli Melaan. Asina ku un 
outo di polis blo, un flùit tabata 
zona i Wim tabata move. Un bia 
mas The Fugitive tabata logra 
disparsé, dunando realse na su 
beinam. “Na un okashon ku mi 
a move pa polis mi a kai den un 
pos di WC ku nan tabata koban- 
do, leshonando mi mes formal- 
mente”, Wim a konta. E promé 


biá ku Wim a hui for di polis den 
e kueba di Nawati el a keda dos 
luna fugitivo. Den e temporada 
ei prinsipalmente habitantenan 
di otro bario, entre otro Antriol, 
tabata drumi ku miedu anochi. 
Tabatin temor ku The Fugitive 
lo a hasi kualké hende daño. E 
hendenan di Nort di Saliña mes 
no tabatin niun klase di temor 
pa The Fugitive. Nan tabata 
konsider'é komo un di nan i hopi 
tabata gosa un bòl na momentu 
ku un bia mas Wim a logra hui 
for di gara di polis. Hopi di su 
hendenan di bario tabata dun’é 
protekshon. 


Leyenda 
Mas i mas Wim a kombertí su 
mes den un tipo di ‘leyenda 
bibu’. Te asta riba otro islanan di 
Antia The Fugitive a bira kono- 
sí den e tempu ei. E korant La 
Prensa a sòru pa esaki, tresien- 
do vários relato tokante e haza- 
ñanan di The Fugitive. Esaki 
tabata fin di dékada sesenta, 
tempu ku ainda otro korantnan 
na Papiamentu, manera NOBO 
i EXTRA, no tabata eksistí ai- 
nda. Dos luna despues ku el a 
kue Fransen i De Palm kabes 
abou, Wim The Fugitive a haña 
ku ta basta i ela disidí di bai en- 
tregá su mes na polis. E dia ei 
el a bisa Micaela Melaan-Lugo, 
yu di Julian Lugo, ku el a kansa 
di keda skonde pa polis i ku e 
ta bai entregá su mes na polis. 
I ela hasi esei tambe. Simple- 
mente el a akudí na warda di 
polis i entrega su mes pa a keda 
prosesá pa hustisia i sinta su 
kastigu. E promé entrega bolun- 
tario aki di Wim Cicilia tabata un 
humiashon pa kuerpo polisial. 
El a brongosá kara di polis. Di 
mes polisnan a hur’é. 


E storia tras di 
‘The Fugitive’ 


Den un seri di algun entrega BONERIANO ta dediká atenshon na Wim Cicilia, 
kende a fayesé e siman aki na edat di 77 aña di edat. Gran parti di e seri ta basá 
riba un entrevista ku Wim mes a konsedé na 1997, den kuadro di skirbimentu di 
e buki ‘Pueblo di Kunuku Bieu’, ku a sali na sèptèmber 1998. 

Wim Cicilia tabata brongosá kara di kuerpo polisial. 


Aki por mira Wim den último 
añanan di su bida, hungando 
dominó na Kas di Kuido. 

Ayo Boehoudt ta di fakansi na Oropa. BONERIANO ta 
sigui’é den e diferente pais, siudat i kapitalnan ku e ta bishi- 
tando. E seri no ta den sekuensia, sino ta lòs for di otro. 


SIGUIENDO AYO SU FAKANSI 


Bario di Embahada 


Durante di mi kaminatanan den Den 
Haag, òf ofishalmente s' Gravenhage, e 
suidat Real òf ‘hofstad’, kaminda su ma- 
hestat Rei i Reina ta biba i traha ofishal- 
mente, a bishitá tambe e bario na unda e 
diferente embahadanan ta ubiká. Ántes 
un suidat orguyoso ku su hopi ilustre 
habitantenan ku tabata di famianan ari- 
stokrátiko i noblesa. Nan no tabata baha 
kabes pa ningun otro suidat i tabata en- 
emigu i rival mortal di Amsterdam i hasta 
a yega di kuestioná e título di kapital di 
Hulanda. Amsterdam, yamá e Venesia 
di nort, riba su mes tambe sumamente 
riku i poderoso ku su VOC i WIC ku a 
chika i aplastá e kolonianan ku benta di 
tur nan materianan prima i hasta hende 
komo katibu, hamas i nunka a sede i lo 
sede su puesto tan prestigioso i kudisha- 
bel komo é kapital di Hulanda. Gobièrnu 


pa evita kisas un guera sivil a tene Den 
Haag kontentu pa semper komo e suidat 
prinsipal di gobernashon ku su ‘Binnen en 
Buitenhof’, su ‘1ste en 2de kamer’ su ‘Raad 
van State’ ku mayoria, pa no bisa tur emba- 
hada di rònt mundu su mansionan ‘deftig’ i 
elegante riba ‘Lange voorhout’. 
Mi lo duna un relato apart riba e man- 
sionan mahestuoso aki, ku tur tin nan pida 
historia. Mi mester atmití sinembargo ku 
Den Haag no ta mi suidat preferí i mas 
gustá, sino Amsterdam i Utrecht. Kisas e 
vibrashon i ambiente mi gusta mas dje dos 
suidatnan aki. 
Ata Rotterdam ei mi no gusta ètòl ku tur 
su grandesa i modernismo i ta blo broma 
komo un dje hafnan di mas grandi di mun- 
du. Pero no kiboká boso; kada suidat di Hu- 
landa tin su karisma, atrakshon i karakterí- 
stikanan kuné. Tur tin de sobra pa ofrese 
nan míles i algun di nan miónes di bishitan- 
te anualmente. Disfrutá di djis un frakshon 
di e desénas di embahada di rònt mundu ku 
ta ubiká den suidat Real Den Haag. 

KRALENDIJK -- Re- 
sientemente Ofisina di Tu- 
rismo di Boneiru, TCB, a 
firma un akuerdo di kolabo- 
rashon ku Guardian Group 
Fatum, pa konhuntamente 
lansa un inisiativa edukati- 
vo pa komunidat boneriano, 
titulá 'The Bonaire Tourism 
Scholarship Program'. TCB 
a desaroyá e programa den 
kolaborashon ku Guard- 
ian Group Fatum.‘Bonaire 
Tourism Scholarship Pro- 
gram’ ta yuda funda kurso- 
nan individual di desaroyo 
profeshonal i kursonan aka- 
démiko fultaim riba tur tere- 
no di hospitalidat i maneho 
di turismo, pa programan- 
an riba nivel di Associate 
(MBO), Bachelor i Master. 


Desaroyo profeshonal 
E beka di estudio ta hasi 
posibel pa studiantenan i 
no-studiantenan meritorio 
pa alkansá nan metanan 
edukativo i profeshonal i pa 
realisá nan soño. Ademas e 
programa di beka di estudio 
ta hasi posibel pa e partisi- 
pantenan pa hasi uso di e 
posibilidatnan pa kontinuá 
ku nan desaroyo profesho- 
nal. E beka di estudio akí 
ta un medio efektivo tambe 
pa mehorá tumamentu den 
servisio di hendenan lokal i 
stimulá preservashon i kre- 
sementu profeshonal den 
sektor turístiko di Boneiru. 


Direktor di TCB, Miles 
Mercera, a bisa: “E beka- 
nan di estudio ta ofresé nos 
hendenan e oportunidat pa 
sigui un estudio òf pa sigui 
desaroyá nan abilidatnan 
mas aleu. Nos medionan fi- 
nansiero ku komo profesho- 
nalnan hóben tin ora ta lim- 
itá, no tin mag di stroba nos 
pa alkansá nos potensial. Pa 
e motibu akí personalmente 
mi ta di opinion ku e pro- 
grama akí lo habri oportu- 
nidatnan nobo pa hóbennan 
manera mi, ku na edat di 
15 aña a kuminsá traha den 
un di e industrianan di mas 
dinámiko na mundu, sin e 
medionan finansiero, pero 
ku e mentalidat korekto i 
e pashon pa perseverá. Ta 
nos promé prioridat pa hasi 
turismo i su oportunidatnan 
ekonómiko aksesibel pa tur 
hende. Den un mundu ku ta 
kambiando kontinuamente, 
nos tin ku aspirá pa sòru ku 
nos ta mira enseñansa komo 
nos pasaporte pa futuro, pa- 
sobra mañan ta pertenesé 
na esnan ku ta prepará awe 
p'é.” 


Paga estudio 
Den kolaborashon ku 
Guardian Group Fatum, 
TCB lo otorgá bekanan di 
estudio individual na mini- 
malmente 10 partisipante 
pa kada aña akadémiko. E 
bekanan di estudio ta funda 


TCB den kolaborashon di Guardian Group Fatum ta lansa "Bonaire Tourism Scholarship Program" 
Invertí den kapital humano i inspirá un generashon 
nobo di profeshonal den turismo 


te ku 3 mil dòler pa kada 
aña akadémiko, dependi- 
ente di e tipo di programa 
ku e partisipante skohe i e 
partisipantenan lo risibí es- 
aki den e promé aña di nan 
estudio. Ta otorgá e beka- 
nan di estudio solamente pa 
paga e estudio i ta entregá e 
sèn direktamente na e uni- 
versidat. E beka pa estudio 
akí no ta un beka pa paga e 
gastu di estudio kompleto, 
e partisipantenan pues tur 
aña di nobo tin ku hasi un 
petishon pa risibí e beka di 
estudio. 


Aportá na desaroyo 
Direktor di Guardian 
Group Fatum, Diego Fran- 
kel, ta konfirmá: “Profe- 
shonalnan hóben tin nan 
futuro den nan man, ku e 
programa di beka di estu- 
dio akí Guardian Group 
ke aportá na desaroyo mas 
aleu di nos sektor turístiko. 
Mediante di duna yudansa 
awor ku ofresementu di 
oportunidatnan igual i ak- 
seso na e instrumentonan 
korekto den enseñansa, nos 
tin un mihó futuro na Bo- 
neiru. Nos ta kontentu di 
por forma parti di e ‘Schol- 
arship Program’ komo parti 
di nos responsabilidat so- 
sial. Duna bèk na nos ko- 
munidat pa invertí den e 
biahe akadémiko di nos fu- 
turo profeshonalnan hóben 
ta un rekompensa pa nos 


tur.” 
Manager di merkadeo, 
Djamila Braaf i manager di 
benta, Sharon de Maaijer– 
Axson, pa Karibe Hulandes 
di Guardian Group Fatum 
Caribbean, e embahador- 
nan na Boneiru, ta kon- 
tentu di por traha huntu ku 
TCB pa sostené desaroyo- 
nan turístiko na nos isla. 
Pa diferente motibu nan ta 
hopi entusiasmá tokante e 
kolaborashon ku TCB. Pero 
e echo ku por duna algu bèk 
tambe na komunidat, ta e 
chèri riba e bolo. 


Kon pa apliká 
Ta 
invitá 
hóbennan 
boneriano ku pashon pa 
turismo i ku tin sierto meta- 
nan nan dilanti i ku ta soña 
pa den futuro bira lider riba 
tereno di turismo na Bo- 
neiru, pa buska mas infor- 
mashon tokante 'Bonaire 
Tourism Scholarship Pro- 
gram' i registrá pa e pro- 
grama akí pa e oportunidat 
di nan bida. Pa registrá i 
lesa mas tokante e tremen- 
do inisiativa akí, bai riba 
www.bonairescholarship. 
com. 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


¡Gracias por haber respondido mi llamado!” 07/25 


Mensaje de la Virgen Maria Reina de 
La Paz desde Medjugorje 
hoy 25 de Julio de 2022 


"Queridos hijos, estoy con ustedes para guiarlos por el 
camino de la conversión porque, hijitos, con sus vidas pueden 
acercar muchas almas a mi Hijo. Sean testigos gozosos de 
la Palabra y del amor de Dios, con la esperanza en el corazón 
que vence todo mal. Perdonen a los que les hacen mal y 
caminen por la senda de la santidad. Los conduzco a mi 
Hijo para que Él sea para ustedes Camino, Verdad y Vida. 

Awèl si, ta pa kiko òf ken nan 
ta warda pa uza e sèn mi no sa. 
Tonchi, ami no ta komprondé. 
Yen kos pa drecha i hasi riba e 
pida baranka aki i tòg gobièrnu 
tin difikultat pa saka sèn. 


+ 
POLÍTIKA – POLITIKERIA 


Di un kos bo por ta 
sigur. Tiki, hopi tiki, ta e 
polítikonan ku realmente 
tin interes di pueblo na 
pechu. Nan ta krea e 
impreshon, 
laga 
apa- 
rentá, ku nan ke traha pa 
pueblo. Ta bai pa interes 
personal, ta bai pa plaka, 
ta bai pa poder. Otronan 
ta hasié pa haña fama. 
Na tur ta lubidá ku na 
momentu ku bo ta drumí 
den e famoso kaha aya, 
plaka, poder i fama ta 
keda tras. Bo no por bai 
ku nada. 


*** 
Gobernashon – ta e 
impreshon ei nos tin – a 
bira difísil na Boneiru. 
Por ripará ku tin hopi 
regla 
pa 
diputadonan 
tene kuenta kuné ku ta 
kasi imposibel pa bo 
dirigí e isla aki. Komo 
diputado bo mester ta 
masha kouteloso i kui- 
dadoso. Aya banda bo 


tin ku atendé tambe ku 
e modelo di direktorado, 
ku ta dunando direktor- 
nan di e kuater direktora- 
donan ku tin hopi poder. 
Ta parse ku ta nan mes 
ta goberná. 


*** 
Pero funshonamentu 
di direktoradonan tambe 
ta laga hopi di deseá. Bo 
ta ripará esaki mas na e 
direktoradonan di R&O 
i T&H. Ta hopi krítika ku 
tin. Loke ta hunga un ròl 
importante na R&O ta 
e echo ku no por regla 
tereno parselá pa duna 
na erfpacht, di manera 
ku hendenan ku por 
haña finansiamentu, hi- 
potek, por traha nan mes 
kas. Un propio kas ta 
algu sumamente impor- 
tante, asta sagrado, pa 
un boneriano. 


*** 
Ku rason ASOTEKO, 


un asosiashon ku abo- 
gado Bijkerk a lanta, ta 
luchando pa logra ku tur 
hende ku ke un tereno na 
erfpacht ta haña tambe 
un tereno pa traha kas. 
No por sigui pèrmití e 
situashon duars aki. Un 
dak riba bo kabes ta un 
derecho, no un fabor. 


*** 
Diputado 
James 
Kroon tin e tarea di R&O 
bou di su maneho. Nos 
sa ku Kroon ta preokupá 
pa e situashon aki, pero 
aparentemente e no por 
hasi algu pa krea bari- 
onan nobo. E ta depen- 
dé di R&O su ámtenar- 
nan. Pero a lo largu no 
ta ámtenarnan di R&O 
pueblo lo bai husga den 
elekshon, sino diputado 
Kroon i su partido UPB. 


*** 
Naturalmente e par- 
tidonan pafó di gober- 
nashon ehekutivo por 
grita kon duru ku nan ke, 
pero ta práktikamente 
sigur ku nan tampoko 
por regla e asuntu di du- 
namentu aki den un dos 
tres. Lo bai dura hopi. 
Pasobra no ta sin mas 
por parselá tereno i duna 
na erpacht. Mester di in- 
frastruktura, loke ta kos- 
ta hopi sèn. 


*** 
Biniendo bèk riba otro 
direktorado ku, na nos 
konsepto, ta laga hopi 
di deseá den funshona- 
mentu bon. Toezicht en 
Handhaven (T&H). Bo ta 
iritá bo mes kuantu kos 
e hendenan aki ta pèr- 
mití aki na Boneiru sin 
tuma akshon. Loke ta 
molestioso ta e kantidat 
di baranka di piedra, baki 
di mata, etc. banda di 
kuránan di kas i negoshi 
na vários sitio, spesial- 
mente na Malekon. Pa 
añanan e situashon ta 
eksistí, pero niun akshon 


di T&H, ku ta skonde tras 
di polítika. 


*** 
Otro ehèmpel ta e 
kantidat di kadaver di 
outo ku tin rònt Boneiru, 
sin ku ta kita nan. De bes 
enkuando ta hasi algu, 
kisas pa aparentá ku ke 
hasi algu, pero despues 
ta bolbe kai den e situ- 
ashon anterior. 
Anto aki no ta Selibon, 
sino T&H mester tuma 
akshon. Tempu ku Seli- 
bon tabatin polis ambien- 
tal sí por a mira akshon. 
*** 

ARUBA 
DEPORTE 


KRALENDIJK--Despu- 
es ku un torneo di bolas a 
tuma lugá fin di siman pasá, 
fin si siman benidero ta ku- 
minsá otro torneo di bolas, 
esaki unu komèrsial di dos 
fin di siman ku lo tuma lugá 
na Fèlt Gold Finch na Tera 
Kòrá. 
E weganan pa e fin di 
siman aki ta tuma lugá 
djaweps 18, djabièrnè 19 
i djasabra 20 ougùstùs 
2022. Weganan pa fin di 
otro siman tambe ta tuma 
lugá djaweps, djabièrnè, 
djasabra i djadumingu ku e 
finalnan. 


KRALENDIJK--Skema pa e torneo di Bolas 
komèrsial di dos fin di siman ku ta kuminsá djaweps 
awó ta konosí. E torneo aki ta tuma lugá na Fèlt Gold 
Finch na Tera Kòrá. Éksito na e ekiponan den e torneo. 


Skema djaweps awó. 
19:30 Green Label 
vs 
Warehouse. 
20:30 Rocargo Logistics vs 
SOB. 
21:30 Marger Constr. 
vs 
Roosdom. 
22:30 D&X 
vs 
SSO. 
19:30 Mariadal 
vs 
D&X. 
20:30 Danis Kitchen 
vs 
Bubble Show. 
21:30 Kooyman 
vs 
TWT. 
22:30 Warehouse 
vs 
Bonaire Tours. 
19:30 Bonaire Tours 
vs 
HDW. 
20:30 Kadaster 
vs 
BWM. 
21:30 Old Time 
vs 
Green Label. 
22:30 Forsa 
vs 
Rocargo 
Logistics. 
19:30 SSO 
vs 
Forsa. 
20:30 Viyoma Constr. 
vs 
Full Organic. 
21:30 Rocargo 
vs 
Mariadal. 
22:30 HDW 
vs 
Danis Kitchen. 


KRALENDIJK--Fin di siman benidero ta e promé 
fin di siman di torneo Bolas Komèrsial na Fèlt Gold 
Finch na Tera Kòrá. Den e torneo aki lo partisipá un 
total di 22 tim. E torneo e fin di siman aki ta tuma lugá 
djaweps, djabièrnè i djasabra. Éksito na e ekiponan 
den e torneo. 


Skema djabièrnè awó. 
19:00 Roosdom 
vs 
Bonaire Tours. 
20:00 Rocargo 
vs 
Kadaster. 
21:00 Green Label 
vs 
ADW. 
22:00 SSO 
vs 
BWM. 
23:00 Warehouse 
vs 
Danis Kitchen. 
19:00 TWR 
vs 
SSO. 
20:00 Old Time 
vs 
Viyoma Constr. 
21:00 Mariadal 
vs 
Forsa. 
22:00 Bonaire Tours 
vs 
Full Organic. 
23:00 D&X 
vs 
Rocargo 
Logistics. 
19:00 Full Organic 
vs 
Marger Constr. 
20:00 SOB 
vs 
D&X. 
21:00 Danis Kitchen 
vs 
Roos Dom. 
22:00 Rocargo 
vs 
Kooyman. 
23:00 Viyoma 
vs 
HDW. 
19:00 BWM 
vs 
Kooyman. 
20:00 Bubble & Show 
vs 
Warehouse. 
21:00 Rocargo 
vs 
TWR. 
22:00 Old Time 
vs 
Marger Constr. 
23:00 Kadaster 
vs 
Forsa. 


KRALENDIJK--Awe 
djárason 17 di ougùtùs 
2022, futbòl ta sigui den 
Stadion Antonio Trenidad 
na Rincon pa 8'or anochi, 
esaki ku partido di futbòl 
bálido pa e torneo Kopa 
FFB. 
E partido aki ta entre e 
ekiponan Young Boys di 
Nort Saliña i e peruanonan 
di Arriba Perú. Nos ta de- 
seá e ekiponan tur pero tur 


KRALENDIJK--E 
tim 
di 
Bolas 
Krioyo 
Crazy 
Boys, fin di siman pasá 
a boutisá unifòrm nobo 
pa 
representá 
Boneiru 
den 
torneo 
internashonal 
di Bolas Krioyo na pais 


Crazy Boys a boutisá unifòrm 


ruman na Aruba. E torneo 
internashonal ta di 1 pa 
6 sèptèmber 2022 aya na 
Aruba. Un danki ta bai na e 
spònser Pan American BV ku 
e bunita gesto aki na e klup 
di Bolas aki. Nos ta deseá 


Lo tin partisipashon di 
22 tim den e torneo aki den 
dos pul. Djaluna último ta- 
batin tòsmentu pa yega na e 


pulnan. Skema pa e torneo 
aki tambe ya ta konosí. 
Éksito na e ekiponan 
den e torneo. 


Torneo Bolas komèrsial dos wikènt 


Skema torneo bolas 
djaweps awó 


Skema torneo bolas 
djabièrnè 


Futbòl ta sigui djárason i djabièrnè 


klase di éksito den e par- 
tido. Djabièrnè awó 19 
ougùstùs 2022 pa 8'or ano- 
chi den Stadion Antonio 
Trenidad na Rincon, e par- 
tido di futbòl bálido pa plei- 
òf 2022 di futbòl, esaki ora 
ku e ekiponan SV Estrellas 
di Nort Saliña i SV Vespo 
di Rincon enfrentá otro den 
partido di Buèlta di Seis. 
E partido aki tambe ta 
primintí di bira otro tre- 


mendo partido di e buèlta 
aki, ku e ekiponan demo- 
strando nivel haltu di futbòl 
na e fanatikada ku presen- 
siá e partido aki. 
Mas e weganan desa- 
royá, mas e nivel di nos 
futbòl tambe ta subi. Nos 
ta deseá e ekiponan aki tur 
pero tur klase di éksito den 
e partidonan di e Buèlta di 
Seis Kampionato Futbòl 
2022 di nos isla.. 


Crazy Boys tur klase di éksito 
den torneo internashonal di 
Bolas Krioyo aya na Aruba 
kuminsmentu di luna di 
sètèmber djis tras di porta 
Riba potrèt momentu ku a 
boutisá e unifòrm nobo. 


Pul A. 
Green Label. 
Warehouse. 
Bonaire Tours. 
HDW. 
Danis Kitchen. 
Bubble & Show. 
Viyoma Constr. 
Full Organic. 
Marger Constr. 
Roosdom. 
Old Time. 


Pul B. 
Mariadal. 
D&X. 
SSO. 
Forsa. 
Rocargo Logistics. 
SOB. 
Kadaster. 
BWM. 
Kooyman. 
TWR. 
Rocargo. 

ARUBA 
STATIA/SABA/ST. MAARTEN 


SABA – Resultadonan 
inesperá, ta preshoná Saba 
den kòrá. E entidat públiko 
e promé seis lunanan di e 
aña akí, a realisá un défisit 
di 1,6 mion dòler. A konta 
ku e entradanan i gastunan 
lo tabata komparabel. 
Tòg Kolegio di Super- 
vishon 
Finansiero, 
Cft, 
ta spera ku e isla lo sera 
2022 sin pèrdida. Esaki ta 
danki na e oumento di di e 
kompensashon liber ku 2,2 
mion i ainda e otro kon- 
tribushonnan èkstra for di 
Den Haag di 0,9 mion. 
Segun Cft, Entidat Pú- 
bliko Saba mester usa e 
plaka aki pa sera buraku di 
e añanan anterior. 


ST. MAARTEN – Mi- 
nister di VROMI, Egbert 
Doran, a hasi e siguiente 
paso pa realisashon di e 


edifisio nobo di SZV i uni- 
dat di bienestar na Cay Hill. 
Ku e firmamentu resien di 
dokumentashon ku lo fina- 


lisá e akuerdo di hür largu 
ku SZV, e konstrukshon di 
e edifisio nobo pa ofisina 
di SZV, solushon di parkeo 


i unidat di bienestar pa ko- 
munidat, ta un paso mas 
aserka. 
E konstrukshon di un e- 


difisio nobo pa SZV lo spar 
e organisashon un averahe 
di 2 mion florin pa aña na 
hür, krea un ambiente mas 
salú i fleksibel di trabou pa 
e empleadonan, mehorá ak- 
seso pa kliente i bira amikal 
pa komunidat ku espasio 
pa evento, bienestar dia- 
rio rutinario i rekreashon 
familiar. E konstrukshon 
ta kuadra den e alkanse di 
desaroyo di gobièrnu pa e 
área di Raoul Illidge Sports 
Complex. 
“E distrito di Cay Hill 
ta potensial pa bienestar i 
deporte. E edifisio nobo di 
SZV i unidat di bienestar 
komunitario, ta kontribuí 
ku e potensial akí. Pa mi ta 
un honor pa fasilitá e pro- 
seso akí ya ku mi ta kere 
den e impakto positivo riba 
término largu e tin pa nos 
komunidat i e maneho di 
nos fondonan públiko. E 
ta kumbiniente pa nos tur 
na St. Maarten, minister 
Doran a bisa. 


Ku plaka èkstra di Hulanda 
Saba por sera buraku 


Siguiente paso pa realisá konstrukshon 
edifisio nobo di SZV 

ORANJESTAD - Di- 
aluna mainta, durante con- 
ferencia di prensa di Gobi- 
erno di Aruba, minister di 
Husticia y Asuntonan So- 
cial Rocco Tjon, a elabora 
riba e proyecto pa atende 
cu adictonan ambulante. 
Ta asina cu diabierna cu a 
pasa, conseho di minister a 
aproba 600mil florin pa por 
atende cu e problematica 
di adictonan ambulante. E 
fondonan aki lo wordo alo- 
ca pa stichting FMAA, muy 
pronto Stichting Hunto, 
hunto cu SPD, pa por ehe- 
cuta e proyecto aki pa na un 
manera responsabel y inte- 
gral por atende cu e fenom- 
eno di adictonan ambulante 
riba caya. 
Manera ta conoci, a 
base 
di 
e 
“meerjaren- 
beleidsplan” di Ministerio 
di Husticia y Asuntonan 
Social, e proyecto aki di 
“bemoeizorg”; pues atende 
cu adictonan ambulante na 
un manera pro-activo riba 
caya, ta forma parti di dje 
y a wordo anuncia na final 
di 2021, na momento cu a 
trata presupuesto 2022. Se- 
gun minister Tjon a splica, 
e bunita di e proyecto aki 
ta, cu na un manera durade- 
ro, lo bay atende cu e as- 
pectonan aki. A aloca fon- 
donan cu a wordo aproba 
pa aña 2022, pues prome di 


September e ekipo di pro- 
fesionalnan lo mester inicia 
nan trabounan. Na mes mo- 
mento, e aprobacion aki ta 
ensera cu e fondonan aki lo 
sigui wordo utilisa den aña 
2023, cu e plan pa na aña 
2024 Stichting Hunto mes, 
haci e peticion a base di nan 
subsidio regular, pa sigui 
atende cu e fenomeno aki. 
Pa loke ta e fondonan, 
esaki ta nifica cu por bay 
emplea cinco profesional 
full time, pa atende cu e 
proyecto aki so, y na un 
manera proactivo ta bay 
aserca adictonan ambulan- 
te y percura pa nan wordo 
ubica den un di e centro- 
nan. Na inicio esaki lo bay 
ta na e centro na meiveld, 
sinembargo, den cuadro di 
e proyecto aki mes, a aloca 
100 mil florin pa por reno- 
ba cuater camber na Centro 
Colorado. Cuatro camber 
ta nifica 16 pa 24 cama, 
caminda e adictonan aki 
por haya e ayudo y e cuido 
necesario. Banda di esaki, 
mester tene cuenta tambe 
cu diferente otro aspec- 
tonan ora ta kita un persona 
for di caya. Ta importante 
pa brinda e persona aki e 
cuido cu e tin mester di dje, 
pero di otro banda tambe, 
tin cu tene cuenta e aspecto 
di cuminda y aspectonan 
basico cu nan tin mester 


di dje. Pues, den cuadro 
di e proyecto aki, a tene 
cuenta cu tur e fondonan 
aki, manera a menciona pa 
asina por atende cu e feno- 
meno aki na un manera du- 
radero y structural. Manera 
ta conoci tin un vision a 
largo plaso, cual ta un as- 
pecto cu e stuurgroep GGZ 
hunto cu PAHO a yega na 
dje. Sinembargo, banda di 
esaki tin visionnan a corto 
plaso y a medio largo pla- 
so, di cual e tipo di proyec- 
tonan asina aki ta nace for 
di dje. Diaranson binidero, 
e proyecto infrastructural 
di Stichting Hunto lo bay 
wordo lansa, caminda SPD 
hunto cu FMAA ta bay wor- 
do ubica den un solo edifi- 
cio, pa asina procesonan 
por ta miho alinea na otro, 
y asina por brinda un miho 
cuido na tur esnan cu tin 
mester di dje, no adultonan 
so, pero principalmente na 
mucha- y hobennan. Den- 
tro di poco lo por tuma nota 
di demas proyectonan cu lo 
bay wordo anuncia manera 
di FADA y SPD, y riba e 
tereno di opleiding tin vari- 
os iniciativa cu ya caba ta 
den ehecucion. 
E mandatario a gradici 
tur e profesionalnan pre- 
sente di e stuurgroep GGZ, 
manera ta conoci desaroyo- 
nan ta mustra cu mas y mas 


mester sera e “gap” entre 
aspectonan di salud men- 
tal y aspectonan di adic- 
cion. Asina por tuma nota 
cu ora ta papia cu profe- 
sionalnan den e veld, mas 
y mas ta papia di un dub- 
bele diagnostiek, pues, cli- 
entenan no tin retonan riba 
un tereno so, pero tambe 
riba tereno di salud men- 
tal. Pa e motibo aki, tur e 


proyectonan aki ta nace for 
di e stuurgroep GGZ. Pues 
pa recapitula, 600mil florin 
ta bauy wordo aloca pa por 
atende cu adictonan ambu- 
lante, principalmente den 
nos centro di ciudad, asina 
elevando e siguridad, pero 
tambe baha e molester pa 
tur esnan cu ta bishita nos 
centronan, creando un miho 
“straatbeeld”. 


ORANJESTAD -- Dia- 
domingo 
algun 
minuut 
despues di mey anochi, 
central a dirigi un patruya 
pa Pampoenastraat pa un 
caso di kiebro y ladronicia 
y eynan ta papia cu doño di 
e cas menciona. 
E cabayero ta mustra cu 
diasabra 13 di augustus, pa 
banda di 10 di anochi, el a 
sali for di su cas lagando 
esaki intacto atras y na yabi 
pa e bay hospeda den un 
hotel na beach. 
Diadomingo 
mainta 
banda i 11.50 un prima di 
dje cu a bay na e cas pa 
paga e luznan, a informa su 
persona cu desconocinan a 
kibra drenta den su cas y 
na e sitio polisnan ta papia 
cu e persona aki riba loke a 
sosode. 
E homber a splica polis- 
nan cu desconocinan a 
kibra un bentana chikito di 
su camber pa drenta den e 
cas y nan a busca y placa 
tur cos den e camber y tam- 


be nan a coba den e cashi di 
paña cu tabata habri. 
Den un otro camber di 
e cas, el a nota aki tambe e 
ladron a plama tur cos bus- 
cando cos pa horta y ora cu 
el a bay controla pafo di e 
cas, ta bin nota cu nan a bay 
c’un mashin cu mula azule- 
ho cu tabata den un cuarto 
den e garashi di e cas y na 
otro banda di e cas taba- 
tin varios herment tira den 
cura dunando indicacion cu 
nan a horta tambe varios di 
su hermentnan. 
Pues otro caso di un ciu- 
dadano cu a traha duro pa 
yega na loke e tin, ta bando- 
na su cas un rato y despues 
un antisocial ta drenta un 
comete e acto bochornoso 
aki pero e casonan aki ta 
birando un tipo di custum- 
ber den ultimo lunanan, 
esta cu ningun hende por 
laga su cas inhabita, ya cu 
tin hendenan sin berguensa 
canando rond, vigilando pa 
comete nan barbaridadnan. 


ARUBA 
ARUBA 


A aproba proyecto pa atende cu 
adictonan ambulante 


Ciudadano a bay keda na 
hotel y ladron na su cas 

ORANJESTAD - Dia- 
luna durante conferencia di 
prensa di gobierno, Mini- 
ster di Husticia y Asuntonan 
Social Rocco Tjon a anun- 
cia cu diabierna ultimo du- 
rante Conseho di Mini-ster 
a aproba 600 mil florin pa 
un proyecto pa atende cu e 
adictonan ambulante. Esaki 
sigur ta un logro grandi na 
unda e problematica aki lo 
wordo atendi debida-men- 
te. Prome Minister Evelyn 
Wever-Croes a expresa su 
satisfaccion pa cu e logro 
aki mirando cu e problema 
aki lo haya su debido a- 
tencion na un manera du- 
radero. Cu e fondo adkeri 


lo bay emplea 5 persona ca- 
pacita cu lo bay dedica sol- 
amente na e proyecto aki. E 
5 profesionalnan lo bay tin 
e responsabilidad di acerca 
e adictonan ambulante y 
percura pa cada un wordo 
ubica den un di e centronan 
eliminando e problematica 
di tin e adictonan riba caya. 
Cambionan 
infrastruc- 
tural necesario tambe lo 
wordo haci pa asina ubica 
e clientenan aki y dunanan 
e debido atencion. Manera 
Minister Tjon a indica, na 
comienso lo haci uzo di e 
centro na Meiveld pero se- 
gun e plan a aloca Awg 100 
mil pa renoba 4 camber na 


Centro Colorado. Unabes e 
cambernan aki ta cla, lo tin 
un total di 16 pa 24 cama 
na unda e adictonan aki por 
haya ayudo y cuido profe- 
sional. Tambe lo tene na 
cuenta tur otro necesidad di 
e adictonan unabes cu kita 
nan for di riba caya. Pa cu 
esaki lo tin tur material dis- 
ponibel pa asina por atende 
y provee pa e adictonan 
aki efectivamente. Prome 
Minister ta gradici Minis- 
ter Rocco Tjon y su ekipo 
completo pa nan dedica- 
cion y trabou pa cu e logro 
aki. Eliminando e proble- 
matica di adicto ambulante 
specialmente den centro di 
cuidad, ta un contribucion 
enorme na Aruba su desa- 
royo economico mirando 
e sentimento di siguridad 
cu esaki lo crea den cada 
cuidadano y bishitante di 
pais Aruba, Prome Mini- 
ster Wever-Croes a termina 
bisando. 


ORANJESTAD -- Un 
caso di ladronicia cu a tuma 
un siman pa wordo descubri 
a sosode diabierna ultimo 
ora u central di polis a di- 
rigi un patruya pa e negoshi 
den Caya Betico Croes, esta 
Angelo Fashion World. Na 
e negoshi polisnan ta papia 


ORANJESTAD -- Dia- 
domingo marduga banda di 
1.26 polisnan a wordo dirigi 
pa South Beach relaciona 
c’un pelea cu lo ta tumando 
luga den e parkinglot di e 
centro comercial menciona. 
Na e sitio polisnan ta 
papia c’un personal di sig- 
uridad kende ta declara c’un 
grupo di cinco persona ta- 
bata bringando cu otro y cu 
algun di e hobennan aki, no 
tabatin t-shirt bisti pero nan 
tabata lomba sunu. Na mes 
momento e guardia a infor- 


ma cu e grupo tabata con- 
sisti di tanto mucha homber 
como mucha muhe y cu nan 
a cana bay direccion di sta- 
cionamento di Gusto. Polis- 
nan a bay den mesun direc- 
cion y en berdad ta bin topa 
cu e grupo cu ta cuadra cu 
informacion ricibi anteri- 
ormente y a bay papia cu e 
grupo di hoben aki. Nan a 
informa polis cu un grupo di 
hendenan desconoci pa nan, 
a bin busca problema cu nan 
caminda un hobencita di 15 
aña di e grupo aki, a wordo 


golpia c’un boter di cerbes 
riba su cabes. Un amiga 
di e victima aki, a informa 
cu esun cu a dal su amiga 
cu e boter, tabata un mu- 
cha muhe bisti c’un shimis 
blauw licht y cu e tabatin ca- 
bey cora pero nan no kier a 
duna keho contra di e hende 
aki, mirando e hecho cu e 
no a sufri lesion algun na su 
cabes. Polisnan a conseha e 
grupo di hoben aki pa tuma 
contacto cu nan mayornan 


pa bin busca nan na e sitio y 
asina evita cu nan haya nan 
mes den mas cosnan menos 
agradabel. 
Ta lanta e pregunta den 
un caso asina, con bin un 
hoben menor di edad, ta riba 
caya den un centro comer- 
cial despues di mey anochi, 
sin supervision y caminda 
el a bin haya su mes den un 
caso asina serio. E caso ta 
keda uno serio ya cu mien- 
tras cu e hobencita aki taba- 


tin suerte cu e no a sufri le- 
sion na su cabes, entre otro 
un corta serio dor di e boter, 
e situacion por tabata dife- 
rente, caminda e por a sali 
seriamente lesiona cu tur 
consecuencia pa su persona 
y pa tur envolvi. Polisnan a 
haci bon di bisa e muchanan 
pa yama nan mayornan pa 
bin busca nan y ta di spera 
cu autoridadnan a keda na e 
sitio te ora cu e mayornan a 
yega eynan. 


cu e denunciante kende ta 
declara cu a diabierna an- 
terior dia 5 di augustus pa 
banda di 6’or di atardi, al- 
gun colega di trabou a subi 
pa di dos piso di e negoshi y 
ora nan a bin bek a informa 
cu e airconan tabata cendi. 
Un siman despues esta dia- 


bierna ultimo dia 12 di au- 
gustus, pa 9.30 di mainta 
e mesun coleganan aki a 
informa e denunciante cu 
antisocialnan a comete la- 
dronicia cerca di e negoshi 
e dia prome, esta diahuebs. 
Aparentemente un dro- 
gadicto lo a horca un airco 


for di un negoshi den cerca- 
nia y ora cu e denunciante a 
dicidi di subi pa di dos piso 
di su negoshi, el a ripara cu 
antisocialnan no a bay cu 
uno pero cu dos airco di e 
luga di marcanan Lennox y 
Rheem. 
Polisnan a tuma infor- 


macion y a pone esaki den 
un rapport pa permiti re- 
cherche sigui cu e caso aki 
pero tas di tantisimo caso di 
ladronicia di airco cu a bin 
ta tumando luga den ultimo 
luanan. Ta parce cu ladroni- 
cia di airco ta e negoshi ‘in’ 
na e momentonan aki. 


ORANJESTAD - Mi- 
nister di Turismo Sr. Dangui 
Oduber ta informa pueblo di 
Aruba cu a ricibi noticia for 
di Aruba Airport Authority 
(AAA) cu e aeroliña merica- 
no JetBlue Airways a anun- 
cia cu entrante 4 di januari 
2023 no lo tin vuelo directo 
mas entre Aruba y Fort Lau- 
derdale como tambe entre 
Aruba y Newark. E aeroliña 
a haci un anuncio caminda 
cu nan a indica cu lo stop 
por lo menos 37 ruta cu des- 
tinacion pa Caribe pa aña 
2023. Entre e rutanan aki, 
Newark y Ft Lauderdale pa 
Aruba tambe ta menciona. 
Ta importante pa enfatisa cu 
e decision aki no ta un refle- 
ho di e mercado mericano 
di turismo pa cu Aruba. Al 
contrario JetBlue tabata tin 
un crecemento di 3% den 
aña 2022 compara cu aña 
2019, no obstante dificultad 
nan di e pandemia. Durante 
e ultimo lunanan JetBlue a 
haña nan mes cu hopi con- 
tratiempo operacional. Se- 
gun e aeroliña, e decision aki 


a wordo tuma pa asina nan 
por brinda un miho servicio 
y calidad na tur pasahero 
cu e capacidad operacional 
cu nan tin na e momento- 
nan aki. Pero tambe mester 
bisa cu na mes momento 
JetBlue a anuncia cu nan lo 
aumenta e vuelonan entre 
Aruba cu New York y tam- 
be vuelonan entre Aruba cu 
Boston, pues esaki ta crea 
un balans den e “capacity 
gap”. E asientonan di vuelo 
cu Aruba ta perde di e dos 
destinacionnan cu ta Ft Lau- 
derdale y Neward, ta wordo 
yena door di vuelonan cu lo 
aumenta desde New York 
y Boston. Actualmente tin 
25 vuelo entre Aruba cu 
New York y 15 vuelo entre 
Aruba cu Boston pa siman. 
Minister Dangui Oduber di 
su banda ta sigura pueblo di 
Aruba cu e team di Aruba cu 
ta encarga pa habri rutanan 
nobo lo sigui traha ariba es- 
aki pa nos por avansa hunto 
como pais y yega bek na re- 
cuperashon completo di nos 
turismo. 


ARUBA 
ARUBA 


JETBLUE ta anuncia cambio 
operacional pa 2023 


Ladronicia di airco birando é negoshi 


Hobencita di 15 aña ta haya boter den cabes 


Eliminando e problematica di adicto ambulante 
Un contribucion grandi 
na Aruba su desaroyo 

ARUBA 
KÒRSOU 


W I L L E M S T A D – 
Gobièrnu di Kòrsou a 
proklamá 
17 
ougùstùs, 
komo dia di Lucha pa 
Libertat i fecha kaminda 
ta konmemorá ku na aña 
1795, a tuma lugá e gran lu- 


cha pa Libertat bou di guia 
di Tula i su kompañeronan. 
E aña aki Gobièrnu huntu 
ku Asosiashon Promoshon 
Konsenshi Istóriko ta or- 
ganisá un konmemorashon 
na Parke Lucha pa Libertat 


na Ref riba djárason 17 di 
ougùstùs di 18.30 pa 21.45. 
E konmemorashon e aña 
akí tin komo lema sentral: 
“No mas re-kolonisashon, 
ban pa mas emansipashon!” 
Ku e lema akí ta pone én- 


WILLEMSTAD – Pro- 
mé Minister sr. Gilmar Pi- 
sas a reuní ku un grupo di 
empresario ku ta hasi i ku 
ke hasi negoshi ku Kòr- 
sou, na Colombia dia 8 di 
ougùstùs último. 
Embahador di Reino na 
Colombia sr. Ernst Noor- 
man a ofresé un lùnch na su 


residensia kaminda Promé 
Minister sr. Gilmar Pisas 
por a topa, será konosí i in- 
terkambiá di informashon 
ku algun empresario ku ya 
ta hasi negoshi ku Kòrsou 
i algun ku ke kuminsá hasi 
negoshi ku Kòrsou. 
E empresarionan aki ta- 
bata sra. Yadira Marquez 


Promé Minister Pisas ta reuní ku empresarionan 


Konmemorashon 227 aña dia di 
Lucha pa Libertat 


fasis riba e nesesidat pa Yu 
di Kòrsou tuma rienda den 
man i sigui traha duru pa 
logra mas emansipashon. 
E aktividat ta konta ku 
partisipashon di Minister- 
Presidènt sr. Gilmar Pisas, 
Minister 
Interino 
di 
Enseñansa, Siensia, Kul- 
tura i Deporte sra. Dorothy 
Pieters-Janga, sra. Susanne 
Camelia-Römer i sr. Tyrone 
Brunken. 
Tur esaki kombiná ku 
músika di Grupo Rítmiko 
Den Dam, baile di Grupo 
Folklóriko Ambiente Kul- 


tural, Grupo E Pèrlanan di 
Kòrsou i e ganadó di e ba- 
taya di Rap 2022, Wenny 
Haywood. E programa ta 
terminá ku presentashon 
spesial di Doble R. Bini 
unu bini tur pa nos haña in- 
formashon i tambe gosa di 
un programa kultural variá 
i asina duna homenahe na 
Tula i tur e luchadónan di 
1795. Inspirá pa e lucha di 
Tula nos ta konmemorá: 
“Dia di Lucha pa Liber- 
tat”, djárason awor, 17 di 
ougùstùs, na Parke Lucha 
pa Libertat na Ref. 


WILLEMSTAD—Si- 
man pasá un delegashon 
di Banko Mundial tabata 
di bishita na Parlamento 


di Kòrsou, kaminda a tene 
un enkuentro informal ku 
re-presentantenan di frak- 
shonnan den Parlamento. 


Banko Mundial a splika 
nan tareanan i tambe a para 
ketu na e tema di agrikul- 
tura i seguridat alimentisio. 


Representashon di Banko 
Mundial a bishita Parlamento. 


Romero (EoM N.V.), sra. 
Paola Olaya (Cinex), sr. 
Victor 
Manuel 
Dapena 
(Curacao Tourist Board), 
sr. Carlos Roberto Patiño 
(Friogan), sr. Jaime San- 


chez (Salsan), sr. Alfonso 
Plana (Ari Consulting) i sr. 
Jan Willem van Bokhoven 
(Holland House). 
Tabatin diferente punto, 
konseho i ideanan ku a bini 


dilanti i Promé Minister sr. 
Pisas tambe tabata hopi sa- 
tisfecho ku e enkuentro i a 
gradisí tur e empresarionan 
ku a hasi akto di presensia 
na e lùnch aki. 

KRALENDIJK 
– 
Djabièrnè 12 di ougùstùs 
Manera e evento tan gustá 
Anochi ku Luna Yen a tuma 
lugá na Cocari na Rincon. 
E evento a bai bon mane- 
ra tabata di spera ku hopi 


Partisipante nobo na Anochi 
ku Luna Yen 


bishitante i bastante parti- 
sipante ku a presentá un òf 
mas obra pa e públiko. 
Tabatin partisipante ku 
tabata nan promé bishita na 
e evento, anto ta spera ku 
nan ta satisfecho ku loke 


KRALENDIJK-- Kon- 
seho Ehekutivo di SGB 
ta anunsiá ku MBO Bo- 
naire e aña eskolar akí tin 
un maneho di dos persona, 
konsistiendo di Liset de 
Keijzer i Lianne Dam. Li- 
anne Dam ta un nòmber 
nobo den direktiva di MBO 
Bonaire, pero no deskonosí 
den enseñansa. 
Durante e 12 añanan ku 
Dam ta biba na Boneiru, el 
a traha komo lider di tim na 
Fundashon Forma i komo 
kolaboradó di enseñansa i 
kuido di kalidat na MBO 
Bonaire. 
Último sinku aña el a 


Direktiva nobo na 
MBO Bonaire 


forma parti di tim di mane- 
ho i komo tal konosé tur de- 
saroyo. 
Liset de Keijzer tabata 
direktor di unidat na MBO 
Bonaire e último sinku 
añanan i huntu ku su tim a 
hiba e skol na un nivel haltu. 
Algun luna pasá de Keijzer 
a anunsiá su partida. E ta bai 
traha komo direktor di pro- 
grama di ROC Mondriaan 
na Den Haag. Den bon kon- 
sulta ku ROC Mondriaan, 
e ta bai kombiná e funshon 
aki ku su ròl komo direktor 
di unidat na MBO Bonaire. 
E ta hasi esaki dos dia pa si- 
man, for di distansia. Kada 


dos luna e ta bini Boneiru 
pa mantené sufi siente pun- 
to/área komun ku su lugá 
di trabou. Dam ta realisá 
su funshon kuater biaha pa 
siman na skol. Tur dos per- 
sona ta mashá kontentu ku 
ROC Mondriaan i e Kon- 
seho Ehekutivo di SGB a 
hasi e solushon akí posibel. 
Ku mashá konfi ansa nan ta 
enfrentá e aña eskolar nobo. 
Koutelosamente Dam ta 
mira padilanti: ‘Nos ta kon- 
tinuá ku tur desaroyo i liña 
ku nos a planifi ká último 
añanan. Ademas nos lo de- 
diká hopi atenshon e aña 
akí na estudionan BBL.’ De 


Keijzer ta agregá: ‘Nos tin 
hopi ambishon i ta mashá 
entusiasmá pa traha den e 
kolaborashon nobo akí.” 


nan a mira, skucha i sinti. 
Pues, pa tur amante di 
e aktividat akí, sigui pre- 
pará obra, tira bèrgwensa 
òf miedu afó, bin partisipá 
aktivamente na e próksimo 
Anochi ku Luna Yen. 


Pa bishitantenan ku tin 
problema ku pia i tòg ke dis- 
frutá di laman, Van der Valk 


Plaza Beach & Dive Resort 
tin un ròlstul di awa spesial. 
Pa esaki e hotèl a drenta 
Ròl stul di laman 


un koperashon ku Kas di 
Kurason, ku ta sòru pa guia 
profeshonal. 


Pa info i komunikado den 


Extra/BONERIANO, 
USA MAIL: 
extrabon@gmail.com 

KRALENDIJK – Bo- 
neiru tin difi kultat pa saka 
plaka. Durante e promé mi- 
tar di e aña akí, a saka kon- 
siderablemente ménos ku 
presupuestá. Esaki segun 
e kolegio di supervishon 
fi nansiero, Cft. Durante e 
promé seis lunanan a re- 
alisá un plùs di 5,4 mion 
dòler kaminda a tene kuen- 
ta ku un balansa entre gastu 
i entrada. Cft ke tende di 
Kolegio Ehekutivo kiko 
ta e orígen ku no a invertí. 
Boneiru pa hopi aña kaba 
tin problema ku ehekushon 
di proyekto pa kua e loke sí 
tin reservá den presupuesto. 
Kolegio Ehekutivo no 
ta hasi fásil pa su mes. Den 
Haag a tende e yamada di 
hopi aña di oumento di e 
kompensashon liber, pa kua 
e aña akí a suma 3,6 mion 
èkstra. Huntu ku loke otro 
a spera, e isla na 2022 tin 
10.5 mion mas pa invertí ku 
loke ta presupuestá. 


A saka konsiderablemente 
ménos ku presupuestá 
Boneiru ta bolbe 
laga miónes 
den lachi 


